Rīgā **DATUMU SKATĪT DOKUMENTA PARAKSTA LAIKA ZĪMOGĀ**

Nr. **REĢISTRĀCIJAS NUMURU SKATĪT DOKUMENTĀ IEKĻAUTO FAILU NOSAUKUMĀ**

Tieslietu ministrijas

valsts sekretāra vietnieka

tiesību politikas jautājumos p.i.

Olgai Zeilei

Brīvības bulvārī 36

Rīgā, LV-1536

Par precizēto likumprojektu "Grozījumi Komerclikumā" (VSS-300), likumprojektu "Grozījumi likumā "Par Latvijas Republikas Uzņēmumu reģistru"" (VSS-299) un likumprojektu "Grozījumi Finanšu instrumentu tirgus likumā" (VSS-298)

Cien. O. Zeiles kundze

Finanšu un kapitāla tirgus komisija (turpmāk – Komisija) ir izskatījusi ar Tieslietu ministrijas 16.07.2021. vēstuli Nr. 1-9.3/808 iesniegtos likumprojektus "Grozījumi Komerclikumā", "Grozījumi likumā "Par Latvijas Republikas Uzņēmumu reģistru"" un "Grozījumi Finanšu instrumentu tirgus likumā" .

Attiecībā uz likumprojektiem "Grozījumi Komerclikumā" un "Grozījumi likumā "Par Latvijas Republikas Uzņēmumu reģistru"" informējam, ka Komisijai nav iebildumu par likumprojektiem un Komisija atbalsta to tālāku virzību.

Attiecībā uz likumprojektu "Grozījumi Finanšu instrumentu tirgus likumā" Komisija norāda, ka tai nav iebildumu pret tā tālāku virzību. Vienlaikus Komisija izsaka priekšlikumu, veikt precizējumu likumprojekta 54. panta piektās daļas redakcijā. Ņemot vērā, ka likumprojekta 54.panta 2.1 daļa jau paredz pienākumu izplatīt paziņojumu par akcionāru sapulces sasaukšanu kapitālsabiedrībai, kuras akcijas ir iekļautas regulētajā tirgū, 54. panta piektajā daļā vārdi "un paziņojumu par akcionāru sapulces sasaukšanu" būtu svītrojami, jo pienākums izplatīt paziņojumu par akcionāru sapulces sasaukšanu nav attiecināms uz kapitālsabiedrībām, kurām regulētajā tirgū iekļauti tikai parāda vērtspapīri.

Neskaidrību vai jautājumu gadījumā saistībā ar šajā vēstulē minēto varat sazināties ar Finanšu instrumentu tirgus uzraudzības departamenta galveno uzraudzības ekspertu Sandi Anderšmitu, tel. 67774862, e-pasts: sandis.andersmits@fktk.lv.

Ar cieņu

**ŠIS DOKUMENTS IR ELEKTRONISKI PARAKSTĪTS AR**

**DROŠU ELEKTRONISKO PARAKSTU UN SATUR LAIKA ZĪMOGU**

Kristaps Soms

Finanšu instrumentu tirgus

uzraudzības departamenta

direktors

Sandis Anderšmits

6777 4862

sandis.andersmits@fktk.lv